ПОЯСНИТЕЛНИ БЕЛЕЖКИ

към уведомление за финансовото състояние на

# “Би Джи Ай Груп” АД

към 31.03.2024 г.

26 април 2024 г.

“Би Джи Ай Груп” АД (дружеството) е регистрирано в Софийски градски съд по фирмено дело № 3494 от 06 март 2007 година. Адресът на управление на дружеството е в гр. София, район Средец, ул. „Добруджа” № 6.

Дружеството е с предмет на дейност търговска и инвестиционна дейност – сделки с ценни книжа на финансовите пазари, сделки с недвижими имоти, включително придобиване, строителство, отдаване под наем и продажба на недвижими имоти и права върху тях.

**1. Развитие на дейността на дружеството към 31.03.2024 г.**

От началото на 2024 г. са настъпили съществени събития в дейността на “Би Джи Ай Груп” АД.

На 14.02.2024 г. СД на Би Джи Ай Груп АД взе решение да продаде своето дъщерно Дружество Би Джи Ай Имо ЕАД на Тракиец Ленд Дивелопмънт ЕООД по номинална стойност – 3 000 000 бр акции по 1 лв. На същата дата е сключен договор за прехвърляне на акции, цената на които е 3 000 000.00 лв, платими на траншове по 300 000.00 лв до края на м. юни всяка година за 10 години.

Друго важно събитие, настъпило след датата на годишната счетоводно приключване за Би Джи ай Груп АД е продажбата на 22.02.2024 г. на свой инвестиционен имот – апартамент, находящ се в к.к. Слънчев бряг за сумата от 30 000.00 евро

През първото тримесечие на годината Дружеството е реализирало приходи от услуги в размер на 20 хил. лева. През отчетния период генерираните от дружеството финансови приходи са на стойност 151 хил. лв. – приходи от лихви.

Към 31.03.2024 г. инвестициите на „Би Джи Ай Груп” АД във финансови инструменти, държани за търгуване, са с пазарна стойност 44 хил. лв.

Основните инвестиции в портфейла на Би Джи Ай Груп АД към 31.03.2024 г. са следните:

|  |  |  |  |
| --- | --- | --- | --- |
| **Емитент** | **Вид на инструмента** | **Брой инструменти** | **Пазарна стойност**  **( в хил. лв.)** |
| БГ Инвест Пропъртис АД | облигации | 58 | 34 |
| Ахелой Имо АД | акции | 41 220 | 9 |
| Интеркапитал Пропърти Дивелопмънт АДСИЦ | акции | 1 000 | 1 |
| **Общо** |  |  | **44** |

В допълнение, “Би Джи Ай Груп” АД има експозиции и към други дружества, които представляват заеми основно към компании, инвестиращи в недвижими имоти, както и по договори за цесии на обща стойност 8 914 хил. лв.

Вземането към 31.03.2024 г. по сключения договор за прехвърляне на акции, на Дъщерното Дружество „Би Джи Ай Имо ЕАД е 2 923 хил. лева.

Разходите за дейността към края на първото тримесечие на 2024 г. възлизат на 190 хил. лв. и включват разходи за възнаграждения на членовете на Съвета на директорите на дружеството и на Директора за връзки с инвеститорите, такси за „Централен депозитар” АД, такси за Комисия за финансов надзор и БФБ-София, такси за информационна агенция за публикуване на информация, разходи за амортизация и др. Към 31.03.2024 г. са реализирани финансови разходи в размер на 35 хил. лв. Те представляват разходи за лихви по издадения от Дружеството облигационен заем, по получени от емитента.

На 15.10.2019 г. ЗАД „ОЗК-ЗАСТРАХОВАНЕ” АД издаде Добавък № 4 към Застрахователна полица № 1600-130-2015-00002/23.12.2014 г., обезпечаваща дължимата главница и договорни лихви по издадения от „Би Джи Ай Груп“ АД в началото на декември 2014 г. облигационен заем, в който Добавък е договорено разсрочено плащане на дължимата застрахователна сума до 4 754 400 лв. на следните вноски: 1-ва вноска по застрахователната премия 7 947.84 лв.в срок до 03.01.2020 г., разсрочено плащане на дължимата 2-ра вноска по застрахователната премия 7 947.84 в срок до 03.07.2020 г. разсрочено плащане на дължимата 3-та вноска по застрахователната премия 7 947.83 лв. в срок до 03.08.2020 г., разсрочено плащане на дължимата 4-та вноска по застрахователната премия 7 947.83 лв. в срок до 03.09.2020 г.

На 03.01.2020 г. ЗАД „ОЗК-ЗАСТРАХОВАНЕ” АД издаде Добавък № 5 към Застрахователна полица № 1600-130-2015-00002/23.12.2014 г., обезпечаваща дължимата главница и договорни лихви по издадения от „Би Джи Ай Груп“ АД в началото на декември 2014 г. облигационен заем, в който Добавък е договорено разсрочено плащане на дължимата 1-ва вноска по застрахователната премия 807.84 лв. в срок до 03.01.2020 г., разсрочено плащане на дължимата 2-ра вноска по застрахователната премия 9 987.84 лв. в срок до 03.07.2020 г., разсрочено плащане на дължимата 3-та вноска по застрахователната премия 11 007.84 лв. в срок до 03.08.2020 г., разсрочено плащане на дължимата 4-та вноска по застрахователната премия 9 987.84 лв. в срок до 03.09.2020 г.

На 17.12.2020 г. ЗАД „ОЗК-ЗАСТРАХОВАНЕ” АД издаде Добавък № 6 към Застрахователна полица № 1600-130-2015-00002/23.12.2014 г., обезпечаваща дължимата главница и договорни лихви по издадения от „Би Джи Ай Груп“ АД в началото на декември 2014 г. облигационен заем, в който Добавък е договорено разсрочено плащане на дължимата премия 190 746.16 лв , платима на 9 броя вноски. 1-ва вноска в размер на 13 624.68 лв., платима в срок до 03.06.2021 г., 2 – ра вноска в размер на 13 624.68 лв., платима в срок до 03.07.2021 гл, 3-та вноска в размер на 13 624.68 лв, платима до 03.08.2021 г., 4-та вноска в размер на 13 624.68 лв., платимо до 03.09.2021 г., 5-та вноска в размер на 13 624.68 лв,, платима до 03.10.2021 г., 6-та вноска в размер на 13 624.68 лв, платима до03.11.2021 г., 7-ма вноска в размер на 13 624.68 лв, платима до 03.12.2021 г., 8-ма вноска в размер на 47 686.50 лв,, платима до 03.12.2022 г., 9-та вноска в размер на 47 686.90 лв., платима до 03.12.2023 г.

На 24.11.2021 г. ЗАД „ОЗК-ЗАСТРАХОВАНЕ” АД издаде Добавък № 7 към Застрахователна полица № 1600-130-2015-00002/23.12.2014 г., обезпечаваща дължимата главница и договорни лихви по издадения от „Би Джи Ай Груп“ АД в началото на декември 2014 г. облигационен заем, в който Добавък е договорено разсрочено плащане на дължимата премия 163 496.80 лв , платима на 14 броя вноски. 1-ва вноска в размер на 13 624.68 лв., платима в срок до 23.12.2021 г., 2 – ра вноска в размер на 8 515.44 лв., платима в срок до 15.01.2022 гл, 3-та вноска в размер на 8 515.44 лв, платима до 03.02.2022 г., 4-та вноска в размер на 8 515.44 лв., платимо до 03.03.2022 г., 5-та вноска в размер на 8 515.44 лв,, платима до 03.04.2022 г., 6-та вноска в размер на 8 515.44 лв, платима до 03.05.2022 г., 7-ма вноска в размер на 8 515.44 лв, платима до 03.06.2022 г., 8-ма вноска в размер на 8 515.43 лв, платима до 03.07.2022 г., 9-та вноска в размер на 8 515.43 лв., платима до 03.08.2022 г., 10-та вноска в размер на 8 515.43 лв., платима до 03.09.2022 г, 11-та вноска в размер на 8 515.43 лв., платима до 03.10.2022 г, 12-та вноска в размер на 8 515.43 лв., платима до 03.11.2022 г, 9-та вноска в размер на 8 515.43 лв., платима до 03.12.2022 г. и 14-та вноска в размер на 47 686.90 лв, платима до 03.12.2023

**2. Информация за нововъзникнали съществени вземания и/или задължения за през отчетния период**

В периода 01.01.2024 г. - 31.03.2024 г. за Би Джи Ай Груп АД не са възниквали съществени вземания и/или задължения.

**3. Информация за търговия с акциите на Дружеството**

Към 31.03.2024 г. цената на акциите на Дружеството на БФБ-София АД е 0.97 лв. за акция. Минималната цена, на която са сключвани сделки на БФБ с акциите на Дружеството в периода 01.01.2023 – 31.03.2024 г. е 0.97 лв., достигната на 27.02.2024 г., a максималната цена e 0.97 лв. за акция, достигната на същата дата.

**4. Основни рискове и несигурности, пред които е изправено “Би Джи Ай Груп” АД през останалата част от финансовата година**

Основните рискове и несигурности, пред които е изправено Дружеството през останалата част от финансовата година, са свързани с инвестиционните намерения на компанията. По-конкретно, Дружеството планира да продължи инвестиционната дейност в имотния сектор, както чрез директна покупка на недвижими имоти, в т.ч. имоти в процес на изграждане, така и чрез дялови участия в дружества, инвестиращи в недвижими имоти, покупка на ограничени вещни права и покупка на вземания, обезпечени с недвижими имоти. Т.е. развитието на Дружеството е тясно свързано със състоянието на пазара на недвижими имоти.

В допълнение, в следствие на издадената облигационна емисия, Дружеството е изложено на рисковете, характерни за дълговото финансиране, включително риска от това оперативните приходи да бъдат недостатъчни за посрещане на задълженията по обслужване на привлечените средства. Към момента Дружеството няма просрочени задължения. Ръководството на компанията има кредитна политика за оценка и контрол на финансовия риск. Поддържайки достатъчно ликвидни активи, емитентът се ангажира с редовното обслужване на облигационния заем.

Във връзка с краткосрочната кредитна експозиция на Би Джи Ай Груп АД към трети лица, Дружеството е изложено на кредитния риск, произтичащ от възможността неговите контрагенти да не изпълнят своите задължения. За да се намали максимално този риск, Дружеството анализира подробно и задълбочено финансовото състояние и репутацията на съответните контрагенти и при необходимост ще изисква гаранции за добро изпълнение.

Оперативните и финансови резултати на „БИ ДЖИ АЙ ГРУП” АД са обвързани със специфичните фактори, които влияят на секторите, в които дружеството оперира. Тъй като към настоящия момент голяма част от активите на „БИ ДЖИ АЙ ГРУП” АД представляват дялови участия от капитала на няколко емитента, както и закупени облигации, издадени от други компании, финансовото състояние на „БИ ДЖИ АЙ ГРУП” АД е в зависимост от развитието и финансовата позиция на компаниите, в които „БИ ДЖИ АЙ ГРУП” АД е инвестирало.

**5. Информация за сделки със свързани и/или заинтересовани лица**

През първото тримесечие на 2024 г. „Би Джи Ай Груп” АД не е сключвало сделки със свързани и/или заинтересовани лица.

**6. Информация за получени уведомления за дялово участие в капитала на Дружеството**

През първрото тримесечие на 2024 г. Дружеството не е получило уведомление от УД Инвест Фонд Мениджмънт АД за разкриване на дялово участие и процентно е както следва:

- Дяловото участие на ДФ Инвест Класик, ЕИК 175347973, управляван от УД Инвест Фонд Мениджмънт АД, в капитала на Дружеството, респективно в правата на глас, които може да упражнява в Общото събрание на акционерите на Дружеството, е 7.06 %.

- Дяловото участие на ДФ Инвест Актив, ЕИК 175347998, управляван от УД Инвест Фонд Мениджмънт АД, в капитала на Дружеството, респективно в правата на глас, които може да упражнява в Общото събрание на акционерите на Дружеството, е 12.06 %.

- Дяловото участие на УД Инвест Фонд Мениджмънт АД, ЕИК 175256096 в капитала на Дружеството, респективно в правата на глас, които може да упражнява в Общото събрание на акционерите на Дружеството, е 0.03 %.

Така общият брой права на глас, които УД Инвест Фонд Мениджмънт АД може да упражнява пряко и непряко в Общото събрание на акционерите на „Би Джи Ай Груп” АД към 31.03.2024 г., възлиза на 19.15%, от които 19.12% непряко посредством ДФ Инвест Актив и ДФ Инвест Класик а 0.3% пряко.

**7. Подписи на лицата, представляващи емитента**

.....................................

**Светослав Савов**

**Изпълнителен директор**